ai4bharat/Pralekha huggingface dataset:
وزارت خزانہ
وزیر خزانہ محترمہ نرملا سیتا رمن نے ویڈیو کانفرنسنگ کے ذریعے نئے ترقیاتی بینک کے گورنروں کے بورڈ کی چھٹی سالانہ میٹنگ میں شرکت کی
نئی دہلی،30 مارچ،2021 / خزانے اور کارپوریٹ امور کی مرکزی وزیر اور نئے ترقیاتی بینک  میں بھارت کی گورنر محترمہ نرملا سیتا رمن نےنئی دلی میں آج ویڈیو کانفرنسنگ کے ذریعے نئے ترقیاتی بینک کے گورنروں کے بورڈ کی چھٹی سالانہ میٹنگ میں شرکت کی۔ میٹنگ میں برازیل ، چین، روس اور جنوبی افریقہ کے گورنروں / متبادل گورنروں نے بھی شرکت کی۔
موجودہ عالمی وبا کے سبب ، این ڈی بی کی سالانہ میٹنگ ورچوئل طریقے سے منعقد کی گئی۔ اس سال کی سالانہ میٹنگ کا موضوع تھا ’’نئے ترقیاتی طریق کار : بنیادی ڈھانچے کا ارتقا‘‘ جو اپنی ذمہ داریوں سے پوری طرح ہم آہنگ ہے۔
وزیر خزانہ نے عالمی وبا کے اثرات پر قابو پانےکے لیے بھارت کے فوری اقدامات اور عوامی ٹیکہ کاری مہم شروع کرنے کو اجاگر کیا جس کے نہایت مثبت نتائج برآمد ہو رہے ہیں۔ محترمہ سیتا رمن نے یہ بھی اجاگر کیا کہ بھارت کی طرف سے دنیا کی سب سے بڑی ٹیکہ کاری مہم جاری ہے اور ابھی تک بھارت نے 80 ملکوں کو بھارت میں تیار شدہ 63.9 ملین ٹیکے بھیجے ہیں ان میں 10.4 ملین ٹیکے امداد کے طور پر بھی شامل ہیں۔
پچھلے چھ سال میں بینک کی حصولیابیوں اور پیش رفت کا اعتراف کرتے ہوئے محترمہ سیتا رمن نے کووڈ عالمی وبا سے نمٹنے میں رکن ملکوں کی مدد کے لیے دس ارب ڈالر کے ہنگامی امداد کے پروگرام کے ذریعے قرض دیئے جانے میں این ڈی بی کے رول کو اجاگر کیا۔ وزیر خزانہ نے این ڈی بی کی اس ضرورت پر بھی زور دیا کہ وافر اثاثوں ، اعلیٰ درجے کی حکمرانی اور عمدہ قسم کے مینجمنٹ کے ذریعے بین الاقوامی درجہ بندی ایجنسیوں کی طرف سے کی گئی درجہ بندی کو برقرار رکھا جائے اور اس میں بہتری لائی جائے۔
وزیر خزانہ نے این ڈی بی کی حوصلہ افزائی کی، تاکہ وہ پرائیویٹ شعبے کی شراکت داری کو آسان بنائے ، اختراعی انداز کے مالی ڈھانچوں کے مزید امکانات تلاش کرے، دیگر ایم ڈی بی کے ساتھ سرمایہ لگانے کے اشتراک پر مبنی موقعوں کے امکانات تلاش کرے ، بینک کاری کے لائق پروجیکٹوں کی منصوبہ بندی کرے اور بنیادی ڈھانچے کی دیرپائیگی کے اضافے کے لیے ماحولیاتی اور سماجی تحفظ کو فروغ دے۔
بنیادی ڈھانچے کی سرمایہ کاری میں ترقیاتی مالی اداروں ڈی ایف آئی کے رول کو اجاگر کرتے ہوئے انہوں نے کہا کہ بھارت اگلے تین سال میں 69 ارب ڈالر کے قرض کے نشانے کے ساتھ تقریباً تین ارب ڈالر کے ابتدائی اثاثے کے ساتھ ایک نیا ڈی ایف آئی قائم کرنے والا ہے۔ انہوں نے این ڈی بی کو یہ مشورہ بھی دیا کہ وہ ان اداروں کے ساتھ تال میل والے تعلقات پیدا کرے، جو مزید نتائج کے حصول کے لیے اپنی ترقیاتی ترجیحات سے ایک دوسرے کو واقف کرائیں۔
این ڈی بی جو ایک کثیر ملکی ترقیاتی بینک ہے برکس ملکوں  نے 2014 میں قائم کیا تھا جس کا مقصد برکس اور دنیا کے دیگر ای ایم ڈی سی میں بنیادی ڈھانچے اور دیرپا ترقی کے پروجیکٹوں کے لیے وسائل اکٹھا کرنا ہے۔ بینک کا کام کاج 2015 میں شروع کیا گیا جس کا صدر دفتر چین کے شہر شنگھائی میں ہے۔ این ڈی بی نے ابھی تک بھارت کے 18 پروجیکٹوں کو منظوری دی ہے ، جن کی لاگت 6924 ملین ڈالر ہے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –3214
(Visitor Counter : 155
ارضیاتی سائنس کی وزارت
مرکزی وزیر ڈاکٹر جتیندر سنگھ لسبن میں 27 جون سے یکم جولائی ، 2022 ء تک ہونے والی ’’ 2022 یو این اوشین کانفرنس ‘‘ میں شرکت کے لئے آج پرتگال روانہ ہو گئے ہیں
ڈاکٹر جتیندر سنگھ نے کہا ہے کہ وزیر اعظم نریندر مودی کی قیادت میں بھارت ساجھیداری اور ماحول دوست اقدامات کے ذریعے ہدف 14 کے نفاذ کی خاطر سائنس اور اختراعات پر مبنی حل تلاش کرے گا
سائنس اور ٹیکنا لوجی کے مرکزی وزیر مملکت  ، زمینی سائنس ، وزیر اعظم کے دفتر ، عملے ، عوامی شکایات ، پنشن ، ایٹمی توانائی اور خلاء کے وزیر مملکت ڈاکٹر جتیندر سنگھ 27 جون سے یکم جولائی ، 2022 ء تک لسبن میں ہونے والی ’’ 2022 یو این اوشین کانفرنس ‘‘ میں شرکت کے لئے پرتگال روانہ ہو گئے ہیں ۔ یو این اوشین کانفرنس میں 130 سے زیادہ ملک شرکت کریں گے۔
ڈاکٹر جتیندر سنگھ اقوام متحدہ کی اس کانفرنس میں ، جو ’’ اہداف 14 کے نفاز کے لئے سائنس اور اختراعات پر مبنی سمندری ایکشن میں اضافہ : جائزہ ، ساجھیداریاں اور حل ‘‘ کے موضوع پر بھارت کی جانب سے کلیدی خطبہ پیش کریں گے ۔
روانگی سے پہلے اپنے بیان میں ڈاکٹر جتیندر سنگھ نے کہا کہ وزیر اعظم جناب نریندر مودی کی قیادت میں بھارت ساجھیداریوں اور ماحول دوست اقدامات کے ذریعے اہداف 14 کے نفاذ کی خاطر سائنس اور اختراعات پر مبنی حل پیش کرے گا۔ انہوں نے کہا کہ بھارت کی اقوام متحدہ کی ایجنسیوں اور تحقیقی اداروں کے ساتھ بہترین اشتراک اور ساجھیداری ہے ، جو ایس ڈی جی کی علامتوں پر اعداد و شمار کے فرق کو کم کرنے اور صاف، صحت مند، ثمر آور ، محفوظ اور قابل رسائی سمندر کے لئے اقوام متحدہ کی ڈِکیڈ آف اوشین سائنس فار سسٹین ایبل ڈیولپمنٹ 2030 – 2021 کی جانب کام کرنے کی علامت ہے ۔
ڈاکٹر جتیندر سنگھ نے کہا کہ سول سوسائٹی اور دیگر متعلقہ فریقوں کی شرکت کے ساتھ شریک ہونے والے ممالک سمندروں اور سمندری وسائل کے تحفظ اور پائیدار استعمال کے لئے ہمارے پختہ عہد کا اعادہ کریں گے۔ انہوں نے مزید کہا کہ سمندروں کی خراب صورتِ حال سے نمٹنے کے لئے تمام سطحوں پر زیادہ عزائم کی ضرورت ہے۔ اپنی حکومتوں کے لیڈروں اور نمائندوں کے طور پر، ہم سمندروں اور ان کے ماحولیاتی نظام کی صحت، پیداواری صلاحیت، پائیدار استعمال اور لچک کو بہتر بنانے کے لئے فیصلہ کن اور فوری طور پر کام کرنے کے لئے پرعزم ہیں۔
ڈاکٹر جتیندر سنگھ نے بتایا کہ بھارت نے سمندری اور ساحلی ماحولیاتی نظام، مینگرووز اور مرجان کی چٹانوں کے تحفظ کے لئے مختلف وزارتوں اور محکموں کے ذریعے کئی اقدامات، پروگرام اور پالیسی اقدامات کئے ہیں۔ سماجی، اقتصادی اور ماحولیاتی تحفظ پر زور دینے کے ساتھ پانی سے متعلق ماحولیاتی نظام کی صحت اور خدمات کی پیمائش کے لئے ہدف 14 میں 10 اہداف شامل ہیں۔ ان اہداف کی پیشرفت کی پیمائش اور نگرانی کے لئے قومی سطح پر کل 11 اشاریوں کی نشاندہی کی گئی ہے اور ساحلی پانیوں اور سمندری ماحولیاتی نظام کی صحت/حالات کی نگرانی کے ذریعے 9 اشاریوں کے لئے مستقل بنیادوں پر ڈاٹا اکٹھا کیا جاتا ہے۔
بات چیت کے اختتام پر، کانفرنس اتفاق رائے سے، ایک مختصر، جامع، عمل پر مبنی اور بین حکومتی طور پر متفقہ اعلامیہ اپنائے گی ، جس میں سائنس پر مبنی اور اہداف 14 کے نفاذ کے لئے امدادی شعبوں میں اختراعات پر توجہ مرکوز کی جائے گی اور شریک صدور کے بات چیت پر مبنی مذاکرات کے خلاصے پر ایک رپورٹ پیش کی جائے گی ۔
لیڈر ’’ ہمارے سمندر ، ہمارا مستقبل: کارروائی کے لئے زور ‘‘ کے موضوع پر اعلانیے کی بھی توثیق کریں گے، جسے 5 سے 9 جون ، 2017 ء کے دوران سمندروں اور سمندری وسائل کے تحفظ اور پائیدار استعمال کے لئے منعقدہ اقوام متحدہ کی اعلیٰ سطحی کانفرنس نے پائیدار ترقی کے ہدف 14 کے نفاذ میں تعاون کے لئے اپنایا تھا ۔
وزارت خزانہ
’اسٹینڈ اپ انڈیا‘ اسکیم کی شروعات کے بعد سے 110019سے زیادہ قرضے دیئے جاچکے ہیں
نئی دہلی ،9مارچ ،2021، ’اسٹینڈ اپ انڈیا‘ اسکیم کی شروعات کے بعد سے 31 جنوری 2021 تک 110019 سے زیادہ قرضے دیئے جاچکے ہیں۔ فائدہ ا ٹھانے والے کو اپنے کاروبار میں اضافے کے لیے 10 لاکھ روپئے سے لے کر ایک کروڑ روپئے تک کا قرضہ مل سکتا ہے۔
یہ بات خزانے اور کارپوریٹ ا مور کے مرکزی وزیر مملکت جناب انوراگ سنگھ ٹھاکر نے آج راجیہ سبھا میں ایک سوال کے تحریری جواب میں بتائی۔
مزید تفصیلات بتاتے ہوئے وزیر موصوف نے کہا کہ حکومت نے اسٹینڈ اپ انڈیا اسکیم 5 اپریل 2016 کو شروع کی تھی اور بعد میں اس میں 2025 تک کی توسیع کردی گئی۔اس اسکیم کے تحت کسی شیڈولڈ کمرشیل بینک  کی کسی ایک برانچ سے درج فہرست ذات / درج فہرست قبیلے سے تعلق رکھنے والے قرضہ حاصل کرنے کے خواہشمند کم از کم ایک شخص کو اور کم ا ز کم ایک خاتون کو 10 لاکھ روپئے سے لے کر ایک کروڑ روپئے کے درمیان قرضہ مل سکتا ہے۔ یہ قرضہ سامان تیار کرنے والے ، خدمات یا کاروباری شعبوں میں ماحول دوست کارخانے قائم کرنے کے لیے لیا جاسکتا ہے
وزارت دفاع
ڈی آر ڈی او اور ہندوستانی بحریہ نے گوا کے ساحل پر آئی ایل- 38 ایس ڈی طیارے سے دیسی ایئر ڈراپ ایبل کنٹینر ‘ اے ڈی سی- 150’ کا پہلا کامیاب آزمائشی تجربہ کیا
ڈیفنس ریسرچ اینڈ ڈیولپمنٹ آرگنائزیشن  اور ہندوستانی بحریہ نے 27 اپریل 2023 کو گوا کے ساحل سے آئی ایل 38 ایس ڈی طیارے سے‘ اے ڈی سی- 150 ’ کا پہلا کامیاب تجربہ کیا۔ 150 کلوگرام پے لوڈ کی صلاحیت کے ساتھ ہوائی جہاز زمین پر اتارے جانے والا یہ کنٹینر اندرون ملک تیار کیاگیا ہے۔ یہ آزمائشی تجربہ بحری کارروائیوں کے درکار لاجسٹکس کی صلاحیتوں کو بڑھانے کے لیے کیا گیا تاکہ بحری جہازوں کو  انجینئرنگ اسٹورز کی ضرورت کو پورا کرنے کے لیے فوری طور پر کارروائی کی جاسکے ، جو ساحل سے 2,000 کلومیٹر سے زیادہ کے فاصلے پر تعینات ہیں۔ یہ فاضل پرزوں اور اسٹورز کو جمع کرنے کے لیے ساحل کے قریب آنے کی جہازوں کی ضرورت کو کم کرتا ہے۔
تین ڈی آر ڈی او لیبارٹریز ۔ نیول سائنس اینڈ ٹیکنالوجی لیبارٹری ، وشاکھاپٹنم؛ ایریل ڈیلیوری ریسرچ اینڈ ڈیولپمنٹ اسٹیبلشمنٹ، آگرہ اور ایروناٹیکل ڈیولپمنٹ اسٹیبلشمنٹ ، بنگلورو – اے ڈی سی۔150 کنٹینر کی تیاری میں شامل ہیں۔ اہم فلائٹ کلیئرنس سرٹیفیکیشن ریجنل سنٹر فار ملٹری ایئروورٹی نیس ، کانپور کی طرف سے دیا گیا جس کی سربراہی سینٹر فار ملٹری ایئروورٹی نیس اینڈ سرٹیفیکیشن ، بنگلورو نے کی۔
سکریٹری، محکمہ دفاع آر اینڈ ڈی اور چیئرمین ڈی آر ڈی او نے اے ڈی سی۔150 کے کامیاب آزمائشی تجربے کے لئے سائنسدانوں اور ہندوستانی بحریہ کو مبارکباد دی ہے۔
جل شکتی وزارت
صاف کئے گئے سیویج کے پانی کے استعمال سے متعلق پالیسی
جل شکتی کے وزیر مملکت جناب بشویسور ٹوڈو نے آج راجیہ سبھا میں ایک تحریری جواب میں بتایا کہ قومی آبی پالیسی-2012 پانی کی ری سائیکلنگ اور دوبارہ استعمال کو عام ضابطے کے طور پر اختیار دیتی ہے اور گندے پانی کے دوبارہ استعمال سے پہلے مخصوص معیارات کے مطابق اسے صاف کرنے کی حمایت کرتی ہے۔یہ مختلف شعبوں بشمول صنعتوں، زراعت اور دیگر میں صاف کئے گئےپانی کے دوبارہ استعمال کی ترغیب دینے کے لیے مناسب طریقے سے منصوبہ بند ٹیرف سسٹم فراہم کرتی ہے۔ اس میں ذکر کیا گیا ہے کہ کچن اور باتھ رومز کے شہری فضلے کے پانی کی صفائی کے بعد بیت الخلاء میں انسانوں سے رابطہ کے بغیر دوبارہ استعمال کرنے کی حوصلہ افزائی کی جانی چاہیے۔
اس کے علاوہ آبی وسائل، ندیوں کی ترقی اور گنگا کے احیاء کے محکمے کے ذریعے صاف کئے گئے فضلے کے پانی کے دوبارہ استعمال سے متعلق ایک قومی فریم ورک بھی اپنایا گیا ہے۔ یہ فریم ورک ریاستوں کے لیے پانی کے دوبارہ استعمال کی پالیسی بنانے اور اسے مقررہ مدت میں نافذ کرنے کے لیے ایک رہنما دستاویز ہوگا۔ متعلقہ ریاستی حکومتوں کی طرف سے دوبارہ استعمال کی پالیسی کی تیاری میں مدد کے لیے فریم ورک کے حصے کے طور پر ایک ڈرافٹ پالیسی ٹیمپلیٹ بھی تیار کیا گیا ہے۔
نمامی گنگے پروگرام کے ایک حصے کے طور پر نافذ کی جانے والی ارتھ گنگا پہل مونیٹائزیشن، آبپاشی اورصنعتی مقاصد کے لیے صاف کئے گئے فضلے کے پانی کے دوبارہ استعمال کا ایک حصہ ہے۔ مختلف وزارتوں؍محکموں؍ پی ایس یو کے ساتھ مفاہمت ناموں کے ذریعےاور اس کے کارروائی کے منصوبے پرعمل درآمد کے ذریعے صاف کئے گئے گندے پانی کے دوبارہ استعمال کے لیے ارتھ گنگا کے جزو کے تحت مختلف کارروائیوں پر غور کیا جاتا ہے۔
پاورٹیرف پالیسی 2016 کے ذریعے حکومت ہند نے تمام تھرمل پاور پلانٹس کو یہ بھی لازمی قرار دیا ہے کہ وہ 50 کلومیٹر کے دائرے میں واقع سیویج ٹریٹمنٹ پلانٹس سے نکلنے والے سیویج کے پانی کو پینے کے علاوہ دیگر مقاصد کے لئے استعمال کریں۔
وزارت خزانہ
محکمہ انکم ٹیکس کی کیرالہ تلاشی مہم
نئی دہلی،10؍جنوری؍2022:
محکمہ انکم ٹیکس نے کانکنی چلانے کے کاروبار میں شامل دو گروپوں کے خلاف 5جنوری 2022ء کو تلاشی مہم شروع کی اور ضبطی کی کارروائی کی۔ یہ کارروائی کوٹیم، ارناکولم، تھرسور، پلکڑ ار کُنور اضلاع میں پھیلے 35 سے زیادہ کمپلیکس میں کی گئی۔
تلاشی کارروائی کے دوران متعدد قابل اعتراض دستاویز اور ڈیجیٹل ثبوت ملے ہیں اور انہیں ضبط کیا گیا ہے۔اِن دستاویزات اور شواہد میں حقیقی فروخت اور نقد وصولیابی کا اندراج کرنےو الے بہی کھاتے کا ایک مساوی سیٹ شامل ہے۔ اِن ثبوتوں سے کانکنی چلانے والوں کے ذریعے اپنائے جانے والے کام کے طریقے کا واضح طورسے پتہ چلتا ہے، کیونکہ وہ بڑے پیمانے پر نقد میں کی گئی فروخت کو چھپانے میں ملوث ہیں۔ اِس میں یہ حقیقت بھی شامل ہیں کہ ایسے لین دین گروپ کے مستقل بہی کھاتے میں درج نہیں ہیں۔
اِن ثبوتوں کا آپسی ربط یہ بھی بتاتا ہے کہ اس طرح سے پیدا شدہ بے حساب نقدی کو سلسلے وار غیر منقولہ جائیداد کو حاصل کرنے میں خرچ کیا گیا ہے۔نقد قرض کے کاروبار میں استعمال کیا گیا ہے اور دیگر کاروباروں میں غیر تحریر شدہ رقم کی سرمایہ کاری کی گئی ہے۔تلاشی ٹیم نے جائیداد کی خرید کے لئے رقم کی ادائیگی کے ثبوت اور غیر اعلانیہ بینک کھاتوں میں مناسب نقدی جمع کرنے کے ثبوت بھی اکٹھا کئے ہیں۔ گروپوں کے اس طرح کے مستقل لین دین سے پیسوں سے ہونے والے فائدے کا باضابطہ طور پر کوئی حساب کتاب رکھے بغیر غیرمنقولہ جائیداد کی فروخت کرتے ہوئے بھی پایا گیا ہے۔
تلاشی مہم میں 2.30کروڑ روپے سے زیادہ کی نقدی ضبط کی گئی ہے،جس کا کوئی حساب نہیں ہے۔
اب تک کی تلاشی میں 200کروڑ روپے سے زیادہ کی حساب کتاب کے بغیر ہونے والی آمدنی کا پتہ چلا ہے۔
آگے کی تفتیش ابھی جاری ہے۔
بندرگاہوں، جہاز رانی اور آبی راستوں کی وزارت
پارادیپ بندرگاہ نے دسمبر مہینے میں ریکارڈ مقدارمیں ماہانہ تجارتی سامان درج کرکے ، 2022کو الوداع کہاہے
پارادیپ بندرگاہ پر2023کانیاسال ایک دھماکے کے ساتھ شروع ہواہے، کیونکہ ٹیم پارادیپ پی پی اے نے ملک کے سبھی بڑے بندرگاہوں کی پوری تاریخ کے دوران ایک ماہ میں اب تک کی سب سے زیادہ مقدار میں تجارتی سامان یاکارگو کے نقل وحمل کاکام انجام دیاہے ۔ پارادیپ بندرگاہ نے دسمبر 2022میں اب تک کی ریکارڈمقدار میں 12.6ملین میٹرک ٹن پی پی ٹی تجارتی سامان کی نقل وحمل کا کام انجام دیاہے ۔ پی پی اے کے چیئرمین جناب پی ایل ہراندھ نے اس شاندار کارکردگی کے لئے ٹیم پی پی اے کو مبارکباد دی ہے ۔ نیاسال 2023، بندرگاہ کے لئے نیک فال ہونے جارہاہے ، کیونکہ یہ بندرگاہ صرف جنوری کے مہینے میں ہی 100-ایم ایم ٹی تجارتی سامان کی نقل وحمل کاکام انجام دینے کے لئے تیارہے ۔ اس بندرگاہ کے رواں مالی سال میں 125ایم ایم ٹی سے زیادہ حجم کے تجارتی سامان اور کارگو کی نقل وحمل کاکام انجام دینے کا ریکارڈ قائم کرنے کی امید ہے ۔ دسمبر 2022 تک،پی پی اے نے 96.81ایم ایم ٹی کارگو کی نقل وحمل کا کام انجام دیاہے جب کہ گذشتہ مالی سال کی اسی مدت کے دوران 93.6ایم ایم ٹی کارگو کی نقل وحمل کی گئی تھی ۔ اس سال کے دوران ، نظام کی بہتری مختلف اقدامات متعارف کرائے گئے تھے ، جن کی وجہ سے گزشتہ سال کے مقابلے 15.5فیصد تک کا اضافہ درج کیاگیاہے ۔ ساحلی حرارتی کوئلہ کی نقل وحمل کے کام کی انجام دہی میں گذشتہ مالی سال کے مقابلے 58.11فیصد کا اضافہ درج کیاگیاہے اور یہ کارگو، بندرگاہ پررکھنے اٹھانے کے کام یا نقل وحمل سے متعلق کئے گئے کل تجارتی سازوسامان 31.56پرمشتمل بھی ہے پارادیپ بندرگاہ ، ملک کے ایک ساحلی جہازرانی کے مرکز کے طورپر ابھررہاہے اور اس بندرگاہ کا منصوبہ ہے کہ یہ راجستھان ، اترپردیش اورہریانہ میں واقع بجلی گھروں کو ساحلی حرارتی کو ئلہ دستیاب کرائے گی۔
کیمیکلز اور فرٹیلائزر کی وزارت
لاک ڈاؤن کے پیش نظر ایچ آئی ایل لمٹیڈ افریقی ملکوں سے بڑے آرڈر کی منتظر
نئی دہلی ،12مئی2020: کووڈ -19لاک ڈاؤن کی وجہ سے پیدا ہونے والے زبردست لاجسٹک اور دیر چیلنجوں کے باوجود کیمیکلز اور فرٹیلائزرس کی وزارت کے کیمیکلز اور پیٹرو کیمیکلز کے محکمے کے تحت پی ایس یو ایچ آئی ایل  لمٹیڈ ملک میں زرعی برادری کے لئےجراثیم کش دواؤں کی مناسب سپلائی کو یقینی بنانے کے لئے بھرپور کوششیں کررہی ہے اور ساتھ ہی ساتھ وہ افریقی ملکوں سے ڈی ڈی ٹی کی برآمد کے بڑے آرڈرز کی بھی منتظر ہے۔
ایچ آئی ایل انڈیا لمٹیڈ نے آنے والے مہینوں میں اس خطے میں ملیریا کے کیسز میں اضافے کے بارے میں صحت کے عالمی ادارے ڈبلیو ایچ او کی طرف سے جاری کی گئی وارننگ کے پیش نظر ڈی ڈی ٹی کی سپلائی کے لئے 10ساؤدرن افریقن ڈیولپمنٹ کمیونٹی ایس اے ڈی سی کو خط تحریر کیا ہے۔
ملک میں 7 مئی تک لاک ڈاؤن مدت کے دوران ایچ آئی ایل انڈیا لمٹیڈ نے 120.40 ایم ٹی، ڈی ڈی ٹی ٹیکنکل ، 226.00 ایم ٹی ڈی ڈی ٹی 50 فیصد، ڈبلیو ڈی پی، 85.00ایم ٹی، مالاتھیون ٹیکنکل 16.38ایم ٹی، ہل گولڈ اور 27.66 ایم ٹی فارمولیشنز تیار کئے ہیں، تاکہ زرعی برادری لاک ڈاؤن کی شدت کا احساس نہ کرسکے۔اس کے علاوہ مالاتھیون ٹیکنکل کی پیداوار بھی ٹِڈی کے کنٹرول کے پروگرام کےلئے جاری ہے۔ راجستھان اور گجرات میں ٹِدی کے کنٹرول کے پروگرام کے لئے زراعت کی وزارت کو مالاتھیون ٹیکنکل کی سپلائی جاری ہے۔ این وی بی ڈی سی پی سپلائی آرڈر کے مطابق ڈی ڈی ٹی 50 فیصد ، ڈبلیو ڈی پی اُڈیشہ کو روانہ کی گئی ہے۔
ایچ آئی ایل کے مینوفیکچرنگ یونٹس اس سلسلےمیں اسٹینڈرڈ آپریٹنگ پروسیزر کے مطابق زیادہ سے زیادہ افرادی قوت کے ساتھ اور سماجی فاصلے کو برقرار رکھتے ہوئے کام کاج کررہے ہیں۔تمام یونٹوں میں سینیٹیائزیشن کی سطح بڑھائی گئی ہے اور تمام کام کی جگہوں ، پلانٹس، ٹرکوں اور بسوں کو وقتاً فوقتاً سینیٹائز کیا جارہا ہے، جو فیکٹری میں داخل ہوتے ہیں۔
گزشتہ ہفتے کے دوران کمپنی نے کل 278.82لاکھ روپے کا سازو سامان فروخت کیا۔ اس میں ایگرو کیمیکلز ، کھاد اور بیج کی فروخت بھی شامل ہے۔آن لائن ٹینڈر کا عمل اور خریداری کی سرگرمیاں انجام بھی دی جارہی ہیں۔
وزیراعظم کا دفتر
وزیر اعظم نریندر مودی نے پدم شری ایوارڈ یافتہ نندا پروستی کے انتقال پر تعزیت کااظہار کیا
وزیراعظم جناب نریندر مودی نے پدم شری ایوارڈ یافتہ شری نندا پروستی جی کے انتقال پر افسوس اور تعزیت کااظہار کیا ہے۔
ایک ٹویٹ میں وزیر اعظم نے کہا کہ:
‘‘انہیں شری نندا پروستی جی کے انتقال سے دکھ ہوا ہے ۔قابل محترم ‘‘ نندا سر’’ کو اڈیشہ میں تعلیم کی خوشیوں کو پھیلانےکے سلسلے میں ان کی کوششوں کی وجہ سے نسلوں تک یاد رکھاجائے گا۔ انہوں نے کچھ ہفتوں پہلے پدم شری ایوارڈ کی تقریب میں ملک کی توجہ اپنی طرف راغب کی تھی، اوم شانتی’’۔
ریلوے کی وزارت
شریاس ہوسور نے ’آئرن مین‘ ٹرائیتھلون مکمل کرنے والے پہلے ریلوے افسر بن کر تاریخ رقم کی
ساؤتھ ویسٹرن ریلوے کے ڈپٹی ایف اے اینڈ سی اے او © شریاس ہوسور، نے پہلی مشکل آئرن مین ٹرائتھلون کو پورا کرنے والے پہلے ریلوے افسر اور بغیر وردی والی سول خدمات کے پہلے افسر بن کر ہندوستانی ریلوے کو وقار بخشا ہے۔
ایونٹ میں 3.8 کلومیٹر تیراکی، 180 کلومیٹر سائیکلنگ اور 42.2 کلومیٹر دوڑ شامل تھی۔ شریاس نے 5 جون 2022 کو ہیمبرگ، جرمنی میں 13 بج کر 26 منٹ میں ایونٹ مکمل کیا ۔
ایونٹ کے فائنل کرنے والوں کو آئرن مین 'IRONMAN' کے نام سے جانا جاتا ہے جو ایونٹ کے لیے ذہنی اور جسمانی طاقت کے لیے موزوں ہے۔
ایونٹ کا آغاز ہیمبرگ جھیل کے ٹھنڈے پانیوں میں صبح 6:30 بجے 3.8 کلومیٹر تیراکی سے ہوا جس کے بعد کنٹری سائیڈ میں 180 کلومیٹر لمبی سائیکلنگ کی گئی اور 42.2 کلومیٹر کی مکمل میراتھن کے ساتھ اختتام پذیر ہوا۔
کیمیکلز اور فرٹیلائزر کی وزارت
این پی پی اے نے جموں وکشمیر میں پی ایم آر یو قائم کئے
اس قدم نے اہمیت حاصل کرلی ہے کیو نکہ ملک کووڈ – 19 کے مقابلے کی جنگ میں نبرد آزما ہے
نئی دہلی،یکم؍اپریل، مرکز کا زیر انتظام علاقہ جموں وکشمیر 12 اسٹیٹ بن گیا ہے جہاں نیشنل فارماسیوٹیکل پرائیسنگ اتھارٹی  کے ذریعے پرائس مانیٹرنگ اینڈ ریسورس یونٹ  قائم کیا گیا ہے۔ این پی پی اے کے ذریعے کیرالہ ، اڈیشہ ، گجرات ، راجستھان ، پنجاب ، ہریانہ ، ناگا لینڈ، تریپورہ ، اترپردیش ، آندھرا پردیش اور میزورم سمیت 11 ریاستوں میں قبل ہی پی ایم آر یو قائم کئے گئے ہیں۔
پی ایم آر یو ایک رجسٹرڈ سوسائٹی ہے، جو جموں وکشمیر کے اسٹیٹ ڈرگ کنٹرولر کی براہ راست نگرانی اور کنٹرول میں کام کرے گی۔این پی پی کے ذریعے اس کے معمول اور غیر معمولی اخراجات کے لئے فنڈ مہیا کرائے گا۔ پی ایم آر یو ، این پی پی اے اور اسٹیٹ ڈرگ کنٹرولر کی کفایتی قیمتوں پر ضروری ادویہ کی دستیابی کو یقینی بنانے میں مدد کرے گا۔ امید ہے کہ یہ سب کے لئے ادویہ کی دستیابی اور اس کی واجبیت کے شعبے میں سب کے لئے سیمینار ، تربیتی پروگرام اور دوسری معلوماتی تعلیمی اور مواصلاتی  سرگرمیوں کا اہتمام بھی ہوگا۔
پی ایم آر یو، ڈرگ پرائس کنٹرول آرڈر  کے انتظامات کے تحت کارروائی کے لئے ادویہ کی دستیابی اور زیادہ قیمت سے متعلق رپورٹیں تیار کرے گا، اعداد وشمار حاصل کرے گا، ان کا تجزیہ کرے گا اور ادویہ کے نمونے بھی حاصل کرے گا۔ اس سے پی ایم آر یو ، جمو وکشمیر کے طور پر اس کی اہمیت میں اضافہ ہوتا ہے، یہ ادویہ کی قیمتوں میں اضافے کی روک تھام ، ان کے اسباب کی شناخت اور موجودہ حالات میں جبکہ ملک کو کووڈ – 19 کی وبا کا سامنا ہے، ادویہ کی قلت ؍ ذخیرہ اندوزی جیسے مقامی مسائل کے حل میں این پی پی اے اور حکومت کی کوششوں میں مدد ملے گی۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-1434
(Visitor Counter : 103
ماحولیات، جنگلات اور موسمیاتی تبدیلی کی وزارت
شیر کے بچوں کی پیدائش
نیشنل زولوجیکل پارک واقع نئی دہلی میں 16 جنوری 2005 کے بعد رائل بنگال ٹائیگریس  سدھی نے 04.05.2023 کو پانچ بچوں کو جنم دیا جن میں دو زندہ اور تین مردہ حالت میں پیدا ہوئے۔ اس وقت دونوں بچے ماں کے پاس موجود ہیں جو خوراک کے لیے مکمل طور پر ماں پر منحصر ہیں اور وہ اچھی طرح سے پل رہے ہیں۔
شیرنی اور اس کے بچوں کو سی سی ٹی وی کیمروں کی نگرانی میں رکھا جا رہا ہے اور چڑیا گھر کا عملہ ان کی باقاعدگی سے نگرانی کر رہا ہے۔
نیشنل زولوجیکل پارک واقع نئی دہلی کے پاس چار بالغ رائل بنگال ٹائیگرز ہیں اور ان کے گھر کے نام کرن، سدھی، ادیتی اور برکھا ہیں۔ سدھی اور ادیتی نامی شیرنیاں جنگلی نسل کی ہیں اور انہیں ناگپور کے گوریواڑہ سے حاصل کیا گیا تھا۔
نیشنل زولوجیکل پارک  کا افتتاح پہلی نومبر 1959 کو ہوا تھا اور تب سے وہاں شیروں کی رہائش گاہ ہے۔ جوناگڑھ چڑیا گھر سے 14 مئی 1969 کو شیروں کا پہلا جوڑا شیر کے بچوں کے ایک جوڑے کے عوض حاصل کیا گیا تھا۔ شیروں کے حصول کے وقت سے ہی دہلی چڑیا گھر ان کے تحفظ، تربیت اور نمائش کے لیے ان کی تعداد کو برقرار رکھے ہوئے ہے۔ دہلی کے چڑیا گھر میں شیروں کی اچھی افزائش ہوئی ہے اور ملک اور بیرون ملک کے کئی چڑیا گھروں کو بھی بدلے میں شیر فراہم کئے گئے ہیں۔ 2010 میں سنٹرل زو اتھارٹی نے انتہائی خطرے سے دوچار جنگلی جانوروں کی نسلوں کے مربوط اور منصوبہ بند تحفظ اور افزائشِ نسل کا پروگرام شروع کیا جو قومی چڑیا گھر پالیسی مجریہ 1998 کا بنیادی مقصد ہے۔ افزائش نسل کے تحفظ کے اس مربوط اور منصوبہ بند پروگرام کے لیے شدید خطرے سے دوچار 73 جنگلی جانوروں کی انواع کا انتخاب کیا گیا اور ہر ایک کے لیے ہم آہنگ اور اشتراک کرنے والے چڑیا گھروں کی نشاندہی کی گئی۔ افزائشِ نسل کے تحفظ کے اس مربوط اور منصوبہ بند قومی پروگرام کے تحت دہلی کے چڑیا گھر کو شیروں کے لیے شریک چڑیا گھر کے طور پر منتخب کیا گیا ہے۔ چڑیا گھر کے شیروں کی آبادی میں جینیاتی ہیٹروزیگوسٹی کو برقرار رکھنے کے لیے جانوروں کے تبادلے کے پروگرام شروع کیے گئے۔ شیروں کا موجودہ حصول بھی دوبارہ جینیاتی طور پر صحت مند شیر پیدا کرنے کے لیے قومی مربوط منصوبہ بند تحفظ افزائش نسل کے پروگرام کا ہی ایک حصہ ہے۔
بجلی کی وزارت
بجلی کے مرکزی وزیر نے ریاستی توانائی کارکردگی انڈیکس 2019 جاری کیا
نئی دہلی، 10جنوری 2020/بجلی ، نئی اور قابل تجدید توانائی کے مرکزی وزیر مملکت  اور ہنر مندی کے فروغ اور صنعت کاری کے وزیر مملکت جناب راج کمار سنگھ نے آج یہاں ریاستی توانائی کارکردگی انڈیکس 2019 کا اجرا کیا جو 36 ریاستوں اور مرکز کے زیر انتظام علاقوں میں 97 اہم پیمانوں پر توانائی کی کارکردگی  کے اقدامات میں پیش رفت کا تجزیہ کرتا ہے۔یہ انڈیکس آر پی ایم  کی میٹنگ کے موقع پر جاری کیا گیا ۔ یہ میٹنگ نئی دہلی میں پرواسی بھارتیہ کیندر پر 9 اور 10 جنوری کو منعقد کی جارہی ہے۔
توانائی کی صلاحیت کے بیورو  نے یہ انڈیکس توانائی کی صلاحیت پر مبنی معیشت کے اتحاد  کے اشتراک سے تیار کیا ہے۔ یہ انڈیکس ای ای پالیسیوں کو چلانے میں مدد اور ریاستی اور مقامی سطح پر پروگراموں کے نفاذ ، ریاستوں کے بندوبست میں پیش رفت اور ریاستوں کے ذریعہ ای ای سرگرمیوں کی نگرانی اور ان کے اعدادوشمار کے حصول کے ساتھ توانائی کی کفالت اور آب و ہوا سے متعلق کارروائی کے لئے قومی اہداف کے حصول میں ریاستوں کی مدد کرے گا۔
اس طرح کا پہلا انڈیکس ‘‘ریاستی توانائی صلاحیت کا تیاری انڈیکس 2018 ،یکم اگست 2018 کو لانچ کیا گیا تھا۔2018 کے اس انڈیکس کو آگے بڑھاتے ہوئے ریاستی توانائی صلاحیت انڈیکس میں یہ توانائی کی صلاحیت کے اقدامات ، پروگرام اور پانچ مختلف شعبوں -تعمیرات ، صنعت ، میونسپلٹی، ٹرانسپورٹ، زراعت اور ڈس کام میں ان پروگراموں کے نتائج سے متعلق معیار اور مقدار کو شامل کیا گیا ہے۔ اس سال کے نئے پیمانوں میں توانائی کی بچت کرنے والے عمارتی ضابطے 2017 اور ایم ایس ایم ای کلسٹر وغیرہ میں توانائی کی صلاحیت کو شامل کیا گیا ہے۔
انڈیکس کے لئے درکار اعدادوشمار ڈسکام ، شہری ترقی کے محکموں اور دیگر محکموں سے ریاستی مخصوص ایجنسی  کی مدد سے متعلقہ ریاستی محکموں سے یکجا کئے گئےہیں۔ اس سال کل 36 ریاستوں اور مرکز کے زیر انتظام علاقوں کا پالیسی اور نفاذ ، مالی نظام ،ادارہ جاتی صلاحیت ، توانائی کے کم استعمال کے اقدامات اور توانائی کی بچت کے شعبوں میں ان کی کوششوں اور کامیابیوں کی بنیاد پر جائزہ لیا گیا ہے۔
معقول موازنہ کے لئے ریاستوں /مرکز کے زیر انتظام علاقوں کو ریاست کی توانائی کی حقیقی مانگ کو پورا کرنے کے لئے  کل بنیادی توانائی کی سپلائی  کے اوسط کی بنیاد پر چار گروپوں میں تقسیم کیا گیا ہے ۔ ٹی پی ای ایس کی گروپنگ سے ریاستوں کی کارکردگی کا موازنہ کرنے اور ایک ہی جیسے گروپوں میں بہترین سرگرمیوں کی ساجھے داری میں مدد ملے گی۔ ٹی پی ای ایس کی بنیاد پر ہریانہ،کیرالہ، کرناٹک، مہاراشٹر، ہماچل پردیش ، اتراکھنڈ ،پڈوچیری اور چندی گڑھ کا تجزیہ ریاستی توانائی صلاحیت انڈیکس 2019 میں ترقی پذیر ریاستوں /مرکز کے زیر انتظام علاقوں کے طو رپر کیا گیا ہے۔
۔۔۔۔۔۔۔۔۔۔۔
م ن۔ ۔ ج۔
U- 141
(Visitor Counter : 102
وزارت دفاع
بھارتی بحریہ اور  کے درمیان تیسری آئی این – ایچ اے ایل اپیکس لیول میٹنگ میں باہمی دلچسپی کے اظہار پر دستخط کئے گئے
نئی دلّی ،25 فروری / بھارتی بحریہ اور ایچ اے ایل نے 24 فروری ، 2022 ء کو بنگلورو میں بحریہ کے کوچی میں ایرو ناٹیکل ٹیکنا لوجی کے ادارے اور بنگلورو میں ایچ اے ایل مینجمنٹ اکیڈمی کے درمیان فیکلٹی کے تبادلوں کے پروگرام کے لئے باہمی دلچسپی کے اظہار پر دستخط کئے گئے ۔ اس کا مقصد تربیت پانے والوں کو ہوا بازی کی جدید ترین ٹیکنا لوجی ، رکھ رکھاؤ ، مرمت اور اوور ہال  کے بندوبست کو طویل مدتی اور مختصر مدتی کیپسول کورسوں کے ذریعے ، گیسٹ لیکچروں ، ورک شاپ اور کانفرنسوں کے ذریعے ہنر مندی کے فروغ میں سہولت فراہم کرنا ہے ۔ باہمی دلچسپی کے اظہار پر بحریہ کے اسسٹنٹ سربراہ وی ایس ایم ، آر اے ڈی ایم دیپک بنسل  اور ایچ اے ایل مینجمنٹ اکیڈمی کے سربراہ اور جنرل مینجر ڈاکٹر جی سری کانت شرما نے تیسری آئی این – ایچ اے ایل اپیکس لیول میٹنگ میں بحریہ کے ڈپٹی چیف آف اسٹاف پی وی ایس ایم ، اے وی ایس ایم ، این ایم ، وی اے ڈی ایم رونیت سنگھ اور ایچ اے ایل کے ڈائریکٹر  ایم ایس ویلپاری نے دستخط کئے ۔ اس تبادلے سے دونوں اداروں کے عملے اور تربیت پانے والوں کو زبردست فائدہ پہنچے گا ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 1999
(Visitor Counter : 113